ተስፋ የተጣለበት የጎርጎራ ‘ወርክሾፕ’ ተስፋ አስቆራጭ ጉዞ ላይ ነው።
ባሕር ዳር፡ ሚያዝያ 12/2012 ዓ.ም (አብመድ) ዘመናዊ ጀልባዎችን እና ሌሎችም ምርቶችን እንዲያመርት ታስቦ የተሠራው የጎርጎራ ወርክሾፕ ተጥሎበት ከነበረው ሀገር አቀፍ ዜና ተስፋ እያሽቆለቆለ ነው፡፡በጎርጎራ ወደብ የተገነባው ይህ ወርክሾፕ ዘመናዊ ጀልባ፣ የፈሳሽ መያዣ ጋን (ታንከር)፣ መኪና ማደስ፣ የእንጨትና የብረት ቁሳቁስ ለማምረት እንደሚያስችል ታሳቢ ተደርጎ ነበር። ወርክሾፑ ዘመናዊ ጀልባዎችን በማምረት በጣና ሐይቅ ዘመናዊ እና ፈጣን የትራንስፖርት እንቅስቃሴ እንዲኖር ማድረግ እና በሀገሪቱ ለሚገኙ ሌሎች ሐይቆች ዘመናዊ ጀልባዎችን እያመረተ እንደሚሸጥ ታስቦም ነበር። ወርክሾፑ ዘመናዊ ጀልባዎችን መሥራት ቢጀምርም ከጊዜ ወደ ጊዜ አቅሙ እየቀነሰ መጥቷል።